শ ম রেজাউল করিম

শ ম রেজাউল করিম একজন বাংলাদেশি রাজনীতিবিদ ও একাদশ জাতীয় সংসদ সদস্য। শ ম রেজাউল করিম পিরোজপুর-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
শ ম রেজাউল করিমের জন্ম গ্রহণ  ১৯৬২ সালের ১৮ ফেব্রুয়ারী  পিরোজপুর জেলার নাজিরপুর উপজেলায়।তাঁর পিতা মোঃ আব্দুল খালেক শেখ ছিলেন  বীর মুক্তিযোদ্ধা এবং রাজনীতিবিদ। তিনি ১৯৭৭ সালে বরইবুনিয়া মাধ্যমিক বিদ্যালয় হতে এস এস সি, ১৯৭৯ সালে এইচ.এস.সি, ১৯৮৩ সালে এলএল.বি ডিগ্রী এবং ঢাকা বিশ্ববিদ্যালয় হতে এম.এস.এস ডিগ্রী অর্জন করেন॥

রাজনৈতিক ও  কর্মজীবন
সাবেক ছাত্রনেতা ও আওয়ামী লীগের কেন্দ্রীয় আইন বিষয়ক সম্পাদক এডভোকেট শ.ম রেজাউল করিম ব্যক্তিগত জীবনে একজন আইনজীবী।  ২০১৯ সালের ০৭ জানুয়ারি তিনি প্রথমবারের মতো গৃহায়ন ও গণপূর্ত মন্ত্রণালয়ের মন্ত্রী হন পরবর্তীকালে তিনি ২০২০ সালের ১৩ ফেব্রুয়ারি মৎস্য ও প্রাণিসম্পদ মন্ত্রণালয়ের মন্ত্রী হিসেবে দায়িত্বপ্রাপ্ত হন।

 সমালোচনা 
রেজাউল করিমের বিরুদ্ধে দুর্নীতির অভিযোগে একাধিক মামলা রয়েছে। ২০২৪ সালের ১৯ ফেব্রুয়ারি দুর্নীতি দমন কমিশন (দুদক) তার ও তার স্ত্রী ফিরোজা পারভীনের বিরুদ্ধে পৃথক দুটি মামলা দায়ের করে।

তাঁর আয়ের উৎসের সাথে অসংগতিপূর্ণ প্রায় ৮ কোটি ৮৬ লাখ টাকার সম্পদ অর্জনের অভিযোগ রয়েছে। একইভাবে তাঁর স্ত্রীর নামেও ৩ কোটি ৫ লাখ টাকার বেশি অবৈধ সম্পদ রাখার অভিযোগ আনা হয়েছে।

তাঁর ১২টি ব্যাংক হিসাবের মাধ্যমে প্রায় ৬ কোটি ৮৪ লাখ টাকার সন্দেহজনক লেনদেনের তথ্য পাওয়া গেছে, যা মানিলন্ডারিং প্রতিরোধ আইনে অপরাধ হিসেবে গণ্য করা হয়েছে।

মৎস্য ও প্রাণিসম্পদ মন্ত্রী থাকাকালীন ‘প্রাণিসম্পদ ও ডেইরি উন্নয়ন প্রকল্প’-এর আওতায় যন্ত্রপাতি কেনা ও প্রশিক্ষণের নাম করে প্রায় ২৫ কোটি টাকা আত্মসাতের অভিযোগও দুদকের তদন্তাধীন রয়েছে।

মামলার সুষ্ঠু তদন্তের স্বার্থে আদালত তাঁর এবং তাঁর স্ত্রীর আয়কর নথি জব্দ করার এবং স্থাবর সম্পদ ক্রোক করার পদক্ষেপ নিয়েছে।

আরও দেখুন
 শেখ হাসিনার চতুর্থ মন্ত্রিসভা 
 একাদশ জাতীয় সংসদ নির্বাচন, ২০১৮
 একাদশ জাতীয় সংসদ সদস্যদের তালিকা
 দশম জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:পিরোজপুর জেলার আইনজীবী
বিষয়শ্রেণী:শেখ হাসিনার চতুর্থ মন্ত্রিসভার সদস্য
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:বাংলাদেশের মৎস্য ও প্রাণিসম্পদমন্ত্রী
বিষয়শ্রেণী:১৯৬২-এ জন্ম
বিষয়শ্রেণী:বাংলাদেশী আইনজীবী
বিষয়শ্রেণী:নাজিরপুর উপজেলার ব্যক্তি